04/12/2013 | Administración LocalMunicipal
Mesía
Aprobación definitiva Ordenanza fiscal

O Pleno da Corporación, en sesión celebrada en data catro de outubro de dous mil trece, aprobou provisionalmente a Ordenanza Fiscal reguladora da taxa pola visita á aula da natureza e museo etnográfico “Brañas de Valga”, expediente que estivo sometido a exposición pública polo prazo de 30 días hábiles, en virtude de anuncio publicado no Boletín Oficial da Provincia nº 196 de data 15 de outubro de 2013, sen que presentaran alegacións ó mesmo, polo que, de conformidade co artigo 17.4 do Real Decreto Lexislativo 2/2004, de 5 de marzo, elévase a definitivo o acordo e publícase o texto íntegro da ordenanza: En uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das bases de réxime local, e de conformidade co disposto nos artigos 15 a 19, e 20.4. w) do Real Decreto Lexislativo 2/2004 de 5 de marzo, polo que se aproba a Lei reguladora das facendas locais, este Concello establece a “taxa por visita á aula da natureza e museo etnográfico “Brañas da Valga”, que se rexerá polo disposto no devandito Real Decreto Lexislativo e pola presente ordenanza fiscal. Constitúe o feito impoñible da taxa a entrada ou utilización da aula da natureza e museo etnográfico “Brañas de Valga”. Son suxeitos pasivos, en concepto de contribuíntes, as persoas físicas e xurídicas e as entidades a que se refire o artigo 35.4 da Lei 58/2003, de 17 de decembro, Xeral tributaria que soliciten, ou resulten beneficiadas ou afectadas polos servizos recollidos na presente Ordenanza. A cota tributaria determinarase por unha cantidade fixa de acordo coas seguintes tarifas Tarifa 1º. Por visita: Entrada individual: 1,20€. Grupos (a partir de 10 persoas): 1,00€ por persoa. Maiores de 65 anos: 1,00€. Persoas con discapacidade, de acordo coa definición que realiza o artigo 1.2 da lei 51/2003, de 2 de decembro, de igualdade de oportunidades, non discriminación e accesibilidade universal das persoas con discapacidade:1,00€. Neste caso poderá acceder o museo de forma gratuíta a persoa que o acompañe, sempre e cando esta sexa imprescindible para que aquel poida realizar a súa visita. Tarifa gratuíta. Gozaran de dita tarifa os menores de 3 anos e os profesores de ensino ou acompañantes de grupos de alumnos que estean no exercicio das súas funcións. Tarifa 2º. Por actividades dentro do museo. Enténdense por estas os talleres que estean dentro da programación da aula da natureza e museo etnográfico e que sexan realizados por persoal do museo ou contratado polo concello para realizar actividades no mesmo. Prezo individual por taller: 1,20€. Prezo por grupo de máis de 10 persoas: 1,00€ por persoa. Non se concederá beneficio fiscal algún que non veña determinado en norma con rango de Lei ou veña derivado da aplicación dos Tratados Internacionais.1. A taxa regulada mediante a presente ordenanza devéngase no momento no que o visitante solicite a súa entrada no recinto museístico, entendéndose producida tal solicitude coa adquisición dos tíckets ou outros documentos xustificativos do pagamento da taxa. Así mesmo, devengarase a taxa cando se inicie a prestación do servizo, a cal entenderase producida co acceso ou entrada ao recinto do museo, aínda que non se solicitase a entrada previamente.2. O pagamento da taxa mediante entrada realizarase en diñeiro efectivo, sen prexuízo da posibilidade de realizarse tamén mediante transferencia bancaria á conta municipal que lle facilitará o concello. Con independencia do pagamento da taxa regulada na presente ordenanza, os visitantes virán obrigados a aboar ao Concello de Mesía os danos ou desfeitas que causaren nas instalacións con motivo da súa permanencia neles. En todo o relativo á cualificación de infraccións tributarias, así como das sancións que ás mesmas correspondan en cada caso, estarase ó disposto nos artigos 178, 181 e seguintes da Lei 58/2003, de 17 de decembro, xeral tributaria. A presente ordenanza fiscal foi aprobada inicialmente polo Pleno en sesión de 4 de outubro de 2013, e entrará en vigor unha vez sexa aprobada definitivamente e publicado o seu texto integro no BOP, permanecendo en vigor ata a súa modificación ou derrogación expresa. MESÍA, a 27 de setembro de 2013. O Alcalde, D. Mariano Iglesias Castro.” De conformidade co establecido no artigo 19.1 do Real decreto lexislativo 2/2004 e a Lei 29/1998, do 13 de xullo, reguladora da xurisdición contencioso-administrativa, contra o presente acordo e o texto da ordenanza fiscal, os interesados unicamente poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires do día seguinte ao da publicación deste anuncio no Boletín Oficial da Provincia. Mesía, 25 de novembro de 2013. O alcalde, Asdo./ Mariano Iglesias Castro.